Tárgyalja: Ügyrendi, Közrendvédelmi és Településfejlesztési Bizottság

Nyilvános ülés anyaga

**Berettyóújfalu Város Önkormányzata Polgármesterétől**

# **ELŐTERJESZTÉS**

Berettyóújfalu Város 294/2004. (VI.30.) sz. határozattal jóváhagyott Településszerkezeti terve - naperőműpark létesítéséhez kapcsolódó – módosításának jóváhagyása tárgyában

Tisztelt Képviselő-testület!

Berettyóújfalu Város Önkormányzata Képviselő-testülete a 101/2021. (IX. 2.) önkormányzati határozatával úgy döntött, hogy a Berettyóújfalu 0206/11,13; 0209/5,6,7; 0207/2; 0481/50 hrsz-ú külterületi ingatlanok területének „Különleges beépítésre nem szánt terület” (Kne) övezeti besorolású területté történő átminősítését támogatja, egyúttal hozzájárult a 33/2004. (XII.03.) rendeletével jóváhagyott Helyi építési szabályzat és szabályozási terv, valamint a 294/2004. (VI.30.) határozatával megállapított településszerkezeti terv (továbbiakban településrendezési eszközök) szükséges módosításának elkészítéséhez.

Ugyanezen tárgyban a 102/2021. (IX. 2.) önkormányzati határozatával a beruházás helyszíneit kiemelt fejlesztési területté nyilvánította.

A településrendezési eszközök módosítása a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012.(XI. 8.) Korm. rendelet 32. § (6) bek. c) pontja szerinti tárgyalásos eljárás keretén belül kerül lefolytatásra.

A terv megnevezése:

Berettyóújfalu Város Településrendezési eszközök Naperőműpark létesítéséhez kapcsolódó 2021. évi módosítása (A 0207/2, 0206/11, 0206/13, 0209/5-7 és 0481/50 Hrsz-ú ingatlanokon elhelyezni tervezett 10 MW teljesítményű Naperőműpark létesítése érdekében történő módosítás.)

A partnerségi egyeztetést a partnerségi egyeztetés szabályairól szóló 7/2017. (III. 31.) önkormányzati rendelet 6.§. (3) bekezdésében foglaltaknak megfelelően 2021. december 23. és 2022. január 07. közötti időszakban lefolytattuk. A veszélyhelyzet ideje alatt egyes településfejlesztési, településrendezési és településkép-védelmi szabályok eltérő alkalmazásáról szóló 546/2020. (XII. 2.) Korm. rendelet alapján a munkaközi tájékoztatás elektronikus úton történt.

A tervezett módosítással kapcsolatban a megadott határidőig észrevétel sem szóban, sem írásban nem érkezett, Berettyóújfalu Város Önkormányzata Képviselő-testülete a partnerségi egyeztetést a 37/2022. (II. 24.) önkormányzati határozatával lezárta.

A tárgyi tervezési munka előkészítő eljárása során az egyes tervek, illetve programok környezeti vizsgálatáról szóló 2/2005. (I. 11.) Korm. rendelet 1. § (3) a) pontja szerinti környezeti vizsgálat elvégzését az érdekelt, az eljárásban részt vevő hatóságok és államigazgatási szervek közül egyik sem tartotta szükségesnek. Az eljárás során beérkezett vélemények megismerését követően Berettyóújfalu Város Önkormányzata Képviselő-testülete a 38/2022. (II.24.) önkormányzati határozatával úgy döntött, hogy a tárgyi szabályozási környezet módosítása vonatkozásában környezeti vizsgálat lefolytatását nem tartja szükségesnek.

A Korm. rendelet 42. § (2) bekezdésben foglaltaknak megfelelően végső szakmai véleményezési szakasz lefolytatását kezdeményeztük az állami főépítészi hatáskörében eljáró megyei kormányhivatalhoz benyújtott kérelemmel. A kérelemhez mellékeltük a településrendezési eszköz tervezetét, és az elkészített megalapozó vizsgálatot és alátámasztó javaslatot, valamint annak egy másolati példányát elektronikus adathordozón és a partnerségi egyeztetést lezáró döntést.

A HBM-i Kormányhivatal Állami Főépítésze a HB/14-ÁF-00335-16/2022. számú záró szakmai véleményében a tervezett módosítások jóváhagyását nem kifogásolta (3.sz. melléklet).

Az előzőekben leírtak alapján a településszerkezeti terv az alábbiak szerint módosul:

Berettyóújfalu Településszerkezeti tervének Naperőműpark létesítésével összefüggő mó-

dosítása során tervezett változása.

A településszerkezeti terv „elsődlegesen” módosul, a naperőműpark „különleges beépítésre nem szánt” területek kijelölésével, a szabályozási tervmódosítással összhangban. A Településszerkezeti terv esetében, egy másodlagos „járulékos” módosításra is szükség van.

A hatályos településszerkezeti terv, tájékoztató jelölésként ábrázolja, a korábban hatályos megyei területrendezési tervben még szereplő, M47 gyorsforgalmi út nyomvonalát. Ez a nyomvonal a Megyei TrT nemrégiben elfogadott módosításában már nem szerepel. Egy a Nif Zrt. által készíttetett tanulmányterv, több alternatív nyomvonalat tartalmaz, melyből egy érinti Berettyóújfalu közigazgatási területét. A településszerkezeti terv módosítása „tájékoztató elemként” az új nyomvonalat ábrázolja.

Ezen kívül, ugyanazon tanulmány egy nyugati elkerülő út kiépítésére is tartalmaz javaslatot,

mely csak a településszerkezeti terv módosításában került ábrázolásra. Ez utóbbi nyomvonal a déli részen tervezett naperőmű területét is érinti. Tekintettel arra, hogy a tervezett nyomvonal még csak tanulmánytervben létezik, a szabályzási terv módosításának ezt még nem kell tartalmaznia. A napelemek telepítésekor, ettől függetlenül javasolt az érintett területrészt nem hasznosítani. (Az előzetes telepítési javaslat ennek figyelembe vételével készült.)

- a Településszerkezeti terv tervezett (összehasonlító) változását az 1. sz. melléklet tartalmazza

- a településszerkezeti terv módosítását az 2. sz. melléklet szerinti TR/tsztm. rajzszámú tervlap tartalmazza

A településszerkezeti terv módosítását az épített környezet alakításáról és védelméről szóló 1997. évi LXXVIII. tv. 9/A. § (4) bek. alapján a települési önkormányzat Képviselő-testülete határozattal állapítja meg.

Kérem, hogy az előterjesztésben és a határozati javaslatban foglaltakat elfogadni szíveskedjenek.

Berettyóújfalu, 2022. április 20.

Muraközi István

polgármester

Mellékletek: 1.sz. Berettyóújfalu Településszerkezeti tervének Naperőműpark létesítésével összefüggő módosítása során tervezett változását bemutató összehasonlító tervlapok

2.sz. T-1/m1. rajzszámú településszerkezeti tervlap,

3.sz. A HBM-i Kormányhivatal állami Főépítésze HB/14-ÁF-00335-16/2022.számú záró szakmai véleménye

## **HATÁROZATI JAVASLAT:**

Berettyóújfalu Város Önkormányzata Képviselő-testülete az épített környezet alakításáról és védelméről szóló 1997. évi LXXVIII. törvény 6. § (l) bekezdése és a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 45. § alapján az Országos Településrendezési és Építési Követelményekről szóló 253/1997. (XII.20.) Korm. rendelet 2012. augusztus 6-án hatályos településrendezési követelményeinek és jelmagyarázatának figyelembe vételével a tervezési területet érintően a 294/2004. (VI.30.) önkormányzati határozattal jóváhagyott Településszerkezeti tervének 2022. évi 1. sz. (naperőműpark létesítéséhez kapcsolódó) módosítását, a határozat mellékletei szerint elfogadja.

A településszerkezeti terv rajzi mellékletét képező „T-1”-jelű településszerkezeti tervlapon átvezetésre kerülnek a határozat 1. melléklete szerinti változások. A településszerkezeti tervlap számozása a változás átvezetés után „T-1/m1”-re változik.

## **Határidő:** azonnal

**Felelős**: Muraközi István polgármester

[1\_melleklet\_hatarozathoz\_TREmod\_2022\_04\_20.pdf](https://link.berettyoujfalu.hu/20220428/1_melleklet_hatarozathoz_TREmod_2022_04_20.pdf)

[2\_melleklet\_hatarozathoz\_TREmod\_2022\_04\_20.pdf](https://link.berettyoujfalu.hu/20220428/2_melleklet_hatarozathoz_TREmod_2022_04_20.pdf)

[3\_melleklet\_hatarozathoz\_TREmod\_2022\_04\_20\_ÁFI\_záró.pdf](https://link.berettyoujfalu.hu/20220428/3_melleklet_hatarozathoz_TREmod_2022_04_20_%c1FI_z%e1r%f3.pdf)